proxectonos/corpus_dominio_legal_administrativo_tmp huggingface dataset:
RESOLUCIÓN do 5 de febreiro de 1997 pola que se convocan 8 cursos de segundo nivel de protección civil sobre loita contra incendios urbanos e forestais.
ACADEMIA GALEGA DE SEGURIDADE — III. OUTRAS DISPOSICIÓNS — 25/02/1997

Dentro do programa de actividades que a Academia Galega de Seguridade en colaboración coa Secretaría Xeral para a Protección Civil e o Medio Ambiente ten previsto realizar no ano 1997, conforme as funcións que ten encomendadas pola Orde do 22 de abril de 1994, pola que se regula a formación do persoal voluntario de protección civil, anúnciase a celebración de 8 cursos de protección civil de 2º nivel sobre loita contra incendios urbanos e forestais que deberán desenvolverse conforme as seguintes bases:
Obxectivos.
Dota-lo persoal voluntario de protección civil que asiste ós cursos dunha formación teórico-práctica
que lle permita realizar satisfactoriamente as tarefas que teñen encomendadas.
Destinatarios.
Os cursos van dirixidos ós membros das agrupacións de voluntarios de protección civil da Comunidade Autónoma de Galicia, que previamente superasen o curso básico.
Inscrición.
A inscrición dos participantes será totalmente gratuíta.
Solicitudes.
1. As persoas que desexen participar nestes cursos deberán presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de marzo de 1997, ás 14 horas.
3. As instancias serán enviadas polo presidente da agrupación correspondente á sede da Academia Galega de Seguridade: Rúa de Madrid, 2-4 Polígono das Fontiñas, 15703, Santiago de Compostela, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre loita contra incendios urbanos e forestais divídese en catro partes:
a) Conceptos xerais.
b) Incendios urbanos.
c) Incendios forestais.
d) Primeiros auxilios.
Duración e datas.
Os cursos celebraranse durante o ano 1997 e terán unha duración de 40 horas lectivas.
As datas destes serán en función das solicitudes feitas para cada curso.
Relación de admitidos.
A relación de admitidos publicarase o día 31 de marzo de 1997 no taboleiro de anuncios da Academia Galega de Seguridade e no da Secretaría Xeral para Proteción Civil, ou ben poden confirma-la súa asistencia chamando ós teléfonos (981) 56 34 00 ou ben (981) 54 60 00.
Lugar.
Determinarase en función das solicitudes recibidas.
Certificado de aproveitamento.
Ó remate dos cursos entregaráselle un certificado de asistencia e aproveitamento a aquelas persoas
que acrediten a súa asistencia continuada a estes, e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento dos cursos para adaptalos
ás necesidades da Administración e ás continxencias que poidan xurdir.
Santiago de Compostela, 5 de febreiro de 1997.
Juan José Fariñas-Ferro Rodríguez
Director xeral da Academia Galega de Seguridade
1175
ORDE do 7 de febreiro de 1997 pola que se declara de interese galego a Fundación Regino Giráldez Boo y Mª Carmen Groba Varela e se inscribe no rexistro de fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/02/1997

Visto o expediente tramitado a instancia da Fundación Regino Giráldez Boo y Mª Carmen Groba Varela para a súa declaración de interese galego e a conseguinte inscrición no Rexistro de Fundacións da Xunta de Galicia.
Resultando que a Consellería da Presidencia e Administración Pública, por Orde do 25 de novembro de 1996 (DOG nº 246, do 18 de decembro de 1996), clasificou como benéfico-docente a citada fundación e adscribiuna á Consellería de Educación e Ordenación Universitaria.
Vista a Lei 7/83, de 22 de xuño, de réxime das fundacións de interese galego, modificada pola Lei
11/91, do 8 de novembro, de reforma da Lei 7/83; así como, o Regulamento de organización e funcionamento do Protectorado das Fundacións de Interese Galego, aprobado polo Decreto 248/1992, do 18 de xuño, e demáis disposicións de xeral e pertinente aplicación, e máis concretamente as normas básicas contidas na Lei 30/1994, do 24 de novembro, de fundación e de incentivos fiscais á participación privada en actividades de interese xeral.
Considerando que a correspondente escritura fundacional e de aprobación dos estatutos son conformes co establecido nos artigos 5, 6 e 7 da Lei 7/83, de 22 de xuño, (DOG nº 89, do 20 de xullo de 1983), e coas demais disposicións aplicables.
Considerando que os fins e demais elementos organizativos da Fundación Regino Giráldez Boo y Mª Carmen Groba Varela cumpren os requisitos e condicións sinalados nos artigos 1 e 13 da citada Lei 11/1991, (DOG nº 219, do 12 de novembro de 1991), para a súa declaración de interese galego; así como, coas condicións básicas determinadas na devandita Lei 30/1994.
Considerando que as persoas lexitimadas para iso promoveran o presente expediente, e que na súa tramitación se cumpriron os requisitos legais e regulamentarios esixidos tanto pola lexislación autonómica en materia de fundacións de interese galego, coma polas normas básicas establecidas na Lei 30/1994.
Esta consellería, consonte o disposto no artigo 32.3 do devandito regulamento, logo do informe da Asesoría Xurídica deste departamento,
RESOLVE:
Primeiro.-Declarar de interese galego a Fundación Regino Giráldez Boo y Mª Carmen Groba Varela, coa conseguinte aprobación dos estatutos de seu e dos demais aspectos recollidos na orde de clasificación publicada no DOG do 27 de marzo de 1996.
Segundo.-Ordena-la súa inscrición no Rexistro Auxiliar de Fundacións deste protectorado, logo da publicación desta orde no Diario Oficial de Galicia; tendo esta publicación e inscrición o carácter constitutivo que determinan os artigos 33.3 do Decreto 248/1992 e o 8 da Lei 7/83, así como o artigo 3 da referida Lei 30/1994.
Santiago de Compostela, 7 de febreiro de 1997.
Celso Currás Fernández
Conselleiro de Educación e Ordenación Universitaria
1174
RESOLUCIÓN do 3 de febreiro de 1997, da Dirección Xeral da Función Pública, pola que se anuncia exposición pública das listas provisionais das axudas aprobadas e denegadas de tódalas prestacións do fondo de acción social do ano 1996 para o persoal ó servicio da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 17/02/1997

De conformidade co establecido no punto dous das normas de procedemento do acordo subscrito en Santiago de Compostela o 6 de maio de 1996 polos representantes da Administración autonómica e as organizacións sindicais presentes na Mesa Xeral de Negociación de Funcionarios e do Comité Intercentros do Persoal Laboral, aprobado polo Consello da Xunta de Galicia o 24 de maio de 1996 e publicado por Resolución do 3 de xuño de 1996, da Dirección Xeral de Relacións Laborais (DOG nº 119, do 18-6-1996, corrección de erros no DOG nº 123,
do 24-6-96) deben publicarse as listas provisionais das axudas da acción social do ano 1996.
De conformidade con isto, esta dirección xeral,
ACORDA:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás continxencias de xubilación, fillos menores, estudios de fillos, estudios do traballador, diminuídos e vivenda da acción social do ano 1996, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Poderase presentar escrito e, se é o caso, documentos de reparación de faltas e erros no prazo de dez días hábiles a partir do día seguinte ó da publicación desta resolución no Diario Oficial de Galicia de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, e na base 6-2 do acordo sobre criterios de reparto do fondo de acción social para o exercicio de 1996 (DOG nº 119 do 18-6-1996) no rexistro xeral da Consellería da Presidencia e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse ó director xeral da Función Pública da Consellería da Presidencia e Administración Pública (edificios administrativos de San Caetano), Santiago de Compostela.
Santiago de Compostela, 3 de febreiro de 1997.
Joaquín López-Rúa Soler
Director xeral da Funcion Publica
1055
CORRECCIÓN de erros.-Resolución do 11 de novembro de 1996, da Dirección Xeral de Relacións Laborais, pola que se lles dá publicidade ás festas laborais de carácter local para o ano 1997 correspondentes ós concellos das catro provincias da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/02/1997

Advertido polo Concello de Malpica un erro na determinación das festas locais para o ano 1997, por proposta da Comisión Municipal de Goberno reunida o 9-1-1997, a delegación provincial desta consellería da Coruña dictou resolución rectificando a anteriormente dictada. Na súa virtude cómpre emenda-la antedita resolución da Dirección Xeral de Relacións Laborais publicada no DOG nº 226, do 19 de novembro de 1996, facendo a pertinente corrección, así:
-Na páxina 10.399, no anexo I, calendario laboral, provincia: A Coruña, onde dí: «44.- Malpica: 11 de febreiro, Martes de Entroido; 7 de xuño, festas», debe dicir: «44.- Malpica: 11 de febreiro, Martes de Entroido; 30 de maio, festas do Corpus».
1177
ORDE do 12 de febreiro de 1997 pola que se corrixe a do 16 de decembro de 1996 pola que se convocan axudas para a formación continua de profesores e formadores de linguas estranxeiras de acordo coa Acción B do Programa Lingua (capítulo 3 do Programa Sócrates).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/1997

Advertido erro na dita orde publicada no DOG número 10, do xoves, 16 de xaneiro de 1997, é necesario efectua-la seguinte rectificación:
No punto 4.-artigo primeiro non debe figura-lo apartado «c) Profesorado que estea impartindo docencia en ensinanzas secundarias obrigatoria, modalidades de Bacharelato LOXSE, ou ciclos formativos».
No anexo II non deben figura-los puntos «1.2.-Pola condición de catedrátivo adquirida» e «1.3.-Impartr docencia en ESO, ciclos formativos ou modalidades de bacharelato LOXSE».
Santiago de Compostela, 12 de febreiro de 1997.
Celso Currás Fernández
Conselleiro de Educación e Ordenación Universitaria
1391
ORDE do 5 de febreiro de 1997 pola que se fai público o cadro de profesores de ensino secundario, profesores técnicos de formación profesional, profesores de escolas oficiais de idiomas, catedráticos de música e artes escénicas, profesores de música e artes escénicas, profesores de artes plásticas e deseño e mestres de taller de artes plásticas e deseño para o curso 1997-1998.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/02/1997

A base segunda da Orde do 21 de outubro de 1996 (DOG do 25), pola que se convocaba concurso de traslados entre funcionarios docentes dos corpos de profesores que imparten ensino secundario, formación profesional, ensinanzas artísticas e idiomas, determinaba que se convocaban as vacantes no momento da convocatoria, as que se producisen ata o 31 de decembro de 1996 e as que resulten da resolución do concurso de cada corpo polo que se concursa, así como as que se orixinasen no ámbito da Consellería de Educación e Ordenación Universitaria, a resolución dos concursos convocados polo Ministerio de Educación e Cultura e os restantes departamentos das administracións educativas que se atopen en pleno exercicio das competencias en materia educativa, sempre que se correspondan con prazas que teñan o seu funcionamento previsto na planificación xeral educativa.
Na súa virtude, esta consellería,
DISPÓN:
Primeiro.-Publicar nos anexos I, II, III, IV, V, VI e VII desta orde os cadros de profesorado para o curso 1997-1998 en cada centro de bacharelato, de educación secundaria e profesional, de educación secundaria, de formación profesional, escola oficial de idiomas, conservatorios de música e escolas de artes aplicadas e oficios artísticos.
Segundo.-Tódalas vacantes que figuran nos anexos poderán ser obxecto de concurso de traslados, conforme o disposto na orde de convocatoria.
Terceiro.-A publicación dos cadros de persoal e a adxudicación das vacantes no concurso de traslados non supón a futura adscrición do profesorado das especialidades porpias da formación profesional específica.
Santiago de Compostela, 5 de febreiro de 1997.
Celso Currás Fernández
Conselleiro de Educación e Ordenación Universitaria
Sr. Director Xeral de Persoal
1405
CORRECCIÓN de erros.-Decreto 374/1996, do 17 de outubro, polo que se aproba o Regulamento orgánico das escolas de educación infantil e dos colexios de educación primaria.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 26/02/1997

Advertidos erros no devandito decreto, publicado no DOG número 206, do luns 21 de outubro de 1996, cómpre face-las seguintes correccións:
-Na páxina 9.276, 2ª columna o apartado h) do artigo 57 debe dicir: «As medidas de atención á diversidade e se é o caso, as adaptacións curriculares para os alumnos que as precisen».
-Na páxina 9.277 o apartado d) do artigo 62 debe dicir: «Establace-las directrices xerais para a elaboración das programacións didácticas dos equipos de ciclo e do plan de acción titorial, así como das adaptacións curriculares incluídas no proxecto curricular».
1319
DECRETO 29/1997, do 20 de febreiro, polo que se modifica o Decreto 309/1995, do 23 de novembro, sobre incentivos para o desenvolvemento económico e fomento da actividade empresarial na Comunidade Autónoma de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 26/02/1997

O Decreto 309/1995, do 23 de novembro, sobre incentivos para o desenvolvemento económico e fomento da actividade empresarial na Comunidade Autónoma de Galicia ten como finalidade regula-lo réxime xeral dos incentivos ó investimento productivo en Galicia, sen prexuízo das competencias sectoriais das distintas consellerías da Xunta de Galicia.
Para iso, o mencionado decreto establece o marco ó que deben adaptarse as axudas públicas á actividade empresarial en Galicia, regulando as condicións e características destas axudas, que, entre outras, poden consistir na subsidiación ó tipo de xuro de operacións financeiras. Cando esta modalidade de axudas está destinada ó financiamento de investimentos considerados incentivables, establécese un límite mínimo para o tipo de xuro que deba satisface-lo beneficiario despois de descontada a subsidiación, o que non poderá ser inferior a catro puntos porcentuais.
A evolución dos mercados financeiros ó longo do ano 96, que mostra unha tendencia á baixa dos tipos de xuro, repercute nas axudas financeiras, de maneira que as condicións de subvención ó tipo de xuro poden perder parte da súa efectividade ó estar limitadas polo tipo de xuro mínimo de catro puntos para o beneficiario. Isto cobra especial relevancia á hora de incentiva-los proxectos de investimento productivo, tanto de creación coma de ampliación ou modernización de empresa, ó ser estes os de maior interese para a Comunidade Autónoma debido á súa incidencia na creación de emprego e ó seu potencial xerador de riqueza.
Polo tanto, considerando que se estima necesario efectuar unha modificación do Decreto 309/1995, do 23 de novembro, reducindo o límite do tipo de xuro mínimo que se vai pagar polo beneficiario para os proxectos de investimento productivo, por proposta do conselleiro de Economía e Facenda e trala deliberación do Consello da Xunta de Galicia na súa reunión do día vinte de febreiro de mil novecentos noventa e sete,
DISPOÑO
Artigo único.-Modifícase o último parágrafo da letra b) do apartado 2 do artigo 7 do Decreto 309/1995, do 23 de novembro, sobre incentivos para o desenvolvemento económico e fomento da acti
vidade empresarial da Comunidade Autónoma de Galicia, dándolle a seguinte redacción:
«O tipo de xuro fixarase nos convenios citados e a subsidiación poderá alcanzar ata 8 puntos porcentuais, sen que en ningún caso o tipo de xuro que deba satisface-lo beneficiario despois de descontada a subsidiación resulte inferior a tres puntos».
Disposicións derradeiras
Primeira.-O conselleiro de Economía e Facenda poderá dicta-las normas necesarias para a aplicación do disposto neste decreto.
Segunda.-O presente decreto entrará en vigor o día da súa publicación no Diario Oficial de Galicia.
Santiago de Compostela, vinte de febreiro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
755
ORDE do 4 de febreiro de 1997 pola que se autoriza a inclusión da escola de música municipal de Vigo no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/03/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 13 de setembro, no seu artigo 1º, establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no rexistro de escolas de música polo Concello de Vigo, os servicios competentes da Consellería de Educación e Ordenación Universitaria, comprobaron a efectividade do cumprimento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A escola, da que os datos se sinalan no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril de 1993) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de febreiro de 1997.
Celso Currás Fernández
Conselleiro de Educación e Ordenación Universitaria
ANEXO
Provincia de Pontevedra.
Denominación específica: escola municipal de música de Vigo.
Titular: Concello de Vigo.
Domicilio: rúa Ourense nº 1 (edificio Villalaura).
Localidade: Vigo.
Provincia: Pontevedra.
1401
RESOLUCIÓN do 20 de febreiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas nos recursos contencioso-administrativos 01/1754/96, 01/1755/96, 01/1756/96, 01/1757/96, 01/1758/96, 01/1759/96, 01/1760/96, 01/1761/96, 01/1762/96, 01/1763/96, 01/1764/96, 01/1765/96, 01/1766/96, 01/1767/96, 01/1768/96,01/1769/96, 01/1770/96, interpostos por Justo Martínez Lema, Susana Fernández Pernas, José Manuel García Yanes, Gumersinda Gómez Orgeira, Xosé M. Alonso Rodríguez, Luz Quiroga Fraga, José A. Viña Arias, Matilde Careaga Martínez, María Josefa Rego Ara, Soledad Trillo Nodar, María Isabel Trigo Cotelo, Josefa Prieto Ares, Teresa González Blanco, José Manuel Souto Lamas, María Belén Torre e Guadalupe Ces Rioboo, respectivamente.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/03/1997

O día 20 de febreiro de 1997 a Dirección Xeral de Persoal da Consellería de Educación e Ordenación Universitaria remitiulle á Sala do Contencioso Administrativo, sección primeira, do Tribunal Superior de Xustiza de Galicia, os expedientes administrativos correspondentes ós recursos contencioso-administrativos números 01/1754/96, 01/1755/96, 01/1756/96, 01/1757/96, 01/1758/96, 01/1759/96, 01/1760/96, 01/1761/96, 01/1762/96, 01/1763/96, 01/1764/96, 01/1765/96, 01/1766/96, 01/1767/96, 01/1768/96,01/1769/96, 01/1770/96, interpostos por Justo Martínez Lema, Susana Fernández Pernas, José Manuel García Yanes, Gumersinda Gómez Orgeira, Xosé M. Alonso Rodríguez, Luz Quiroga Fraga, José A. Viña Arias, Matilde Careaga Martínez, María Josefa Rego Ara, Soledad Trillo Nodar, María Isabel Trigo Cotelo, Josefa Prieto Ares, Teresa González Blanco, José Manuel Souto Lamas, María Belén Torre e Guadalupe Ces Rioboo, respectivamente, contra orde desta consellería, do 15 de outubro de 1996 (DOG do 4 de
novembro), pola que se convoca concurso de traslados entre funcionarios do corpo de mestres.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-admistrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a identidade, poidan comparecer e presentarse en autos, no prazo de nove días, perante a Sección primeira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 20 de febreiro de 1997.
Máximo García Serrano
Secreario xeral da Consellería de Educación e Ordenación Universitaria
1189
ORDE do 3 de febreiro de 1997 pola que se autoriza o cambio de denominación do centro privado de educación especial Unidad Diagnóstico y Tratamiento de Niños Autistas y Psicóticos de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/03/1997

Examinado o expediente incoado por Serafín Veiga Ramos, en nome e representación de Duques de Lugo, titulares do centro privado de educación especial Unidad Diagnótico y Tratamiento de Niños Autistas y Psicóticos de Santiago de Compostela (A Coruña), en solicitude de cambio de denominación do devandito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a este os documentos esixidos e que a petición foi informada favorablemente pola Inspección de Educación e pola propia delegación provincial.
Resultando que o referido centro ten a correspondente autorización para impartir ensinanzas.
Vistos o Real decreto 401/1979, do 13 de febreiro (BOE do 8 de marzo), o Real decreto 2377/1985, do 18 de decembro (BOE do 27), o Real decreto
1004/1991, do 14 de xuño (BOE do 26), o Decreto 133/1995, do 10 de maio (DOG do 22), Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de denominación do centro privado concertado Unidad Diagnóstico y Tratamiento de Niños Autistas y Psicóticos de Santiago de Compostela (A Coruña) pasando a denominarse Duques de Lugo.
O cambio de denominación non afectará ó réxime de funcionamento do centro.
Santiago de Compostela, 3 de febreiro de 1997.
Celso Currás Fernández
Conselleiro de Educación e Ordenación Universitaria
97-1380
RESOLUCIÓN do 20 de febreiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/1808/1996, interposto polo sindicato nacional de CC.OO. de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/03/1997

O día 20 de febreiro de 1997, a Dirección Xeral de Persoal da Consellería de Educación e Ordenación Universitaria remitiulle á Sala do Contencioso Administrativo, sección primeira, do Tribunal Superior de Xustiza de Galicia, o expediente administrativo correspondente ó recurso contencioso-administrativo número 01/1808/1996, interposto polo sindicato nacional de CC.OO. de Galicia, contra orde
desta consellería, do 15 de outubro de 1996 (DOG do 4 de novembro), pola que se convoca concurso de traslados entre funcionarios do corpo de mestres.
En cumprimento do requirimento da presidencia da sala e o disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, faise público para que tódolos interesados no procedemento, dos que se descoñece a súa identidade, poidan comparecer e presentarse en autos, no prazo de nove días, perante a sección primeira da Sala do Contencioso Administrativo do Tribunal Superior de Xustiza de Galicia.
Santiago de Compostela, 20 de febreiro de 1997.
Máximo García Serrano
Secretario xeral da Consellería de Educación
e Ordenación Universitaria
97-1188
ORDE do 10 de febreiro de 1997 pola que se fixan os prezos de venda ó público de diversas publicacións da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/03/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1.-Quedan aprobados os prezos de venda ó público das publicacións editadas por esta consellería que se relacionan no anexo.
2.-Estes prezos entenderanse, se é o caso, co IVE incluído.
Santiago de Compostela, 10 de febreiro de 1997.
Jesús Pérez Varela
Conselleiro de Cultura e Comunicación Social
ANEXO
Arredor do libro. Artigos de bibliofilia: 3.000 ptas.
III Xuntanza obradoiro das artes visuais: 800 ptas.
Ler en familia: 320 ptas.
Moreiras: 800 ptas.
Mario F. Granell: 1.500 ptas.
Christian Villamide: 800 ptas.
Signos ortográficos: 320 ptas.
Maiúsculas e abreviacións: 320 ptas.
Ramón Piñeiro: 750 ptas.
Antón Sobral: 800 ptas.
A xeración Nós e o Camiño de Santiago: 1.446 ptas.
Lisístrata ou de cando as mulleres reviraron: 1.750 ptas.
O bufón del Rei: 1.750 ptas.
O peregrino errante que cansou ó demo: 1.750 ptas.
A saúdade do progreso: A Coruña 1890-1936: 1.700 ptas.
A cidade e as xentes II.Lugo, 1950-1959.: 1.500 ptas.
La fundación, antigüedad y progresos del Imperial Monasterio de Ntra. Sra. de Oseira: 10.000 ptas.
Isaac Pérez Vicente: 2.500 ptas.
Leopoldo Nóvoa: 3.000 ptas.
97-1308
DECRETO 20/1997, do 30 de xaneiro, polo que se nomea presidente do Consello de Administración da empresa pública de Obras e Servicios Hidráulicos a Emilio García Gallego, director xeral de Obras Públicas e Transportes da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 10/02/1997

A Lei 8/1993, do 23 de xuño, da administración hidráulica de Galicia, regula na súa disposición adicional a composición do Consello de Administración da empresa pública de Obras e Servicios Hidráulicos, constituída polos seguintes membros:
1º.-O director xeral de Obras Públicas da Consellería de Política Territorial, Obras Públicas e Vivenda.
2º.-Tres vocais designados pola Consellería de Política Territorial, Obras Públicas e Vivenda.
3º.-Un vocal designado pola Consellería de Economía e Facenda.
4º.-Un vocal designado pola Consellería da Presidencia e Administración Pública.
Así mesmo, sinálase que o presidente do Consello de Administración será nomeado entre os seus membros polo Consello da Xunta de Galicia por proposta do conselleiro de Política Territorial, Obras Públicas e Vivenda.
Na súa virtude, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día trinta de xaneiro de mil novecentos noventa e sete,
DISPOÑO:
Artigo único.- Nomear a Emilio García Gallego, director xeral de Obras Públicas e Transportes, presidente do Consello de Administración da empresa pública de Obras e Servicios Hidráulicos.
Disposición derradeira
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, trinta de xaneiro de mil novecentos noventa e sete.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
815
CORRECCIÓN de erros.-Decreto 12/1997, do 23 de xaneiro, polo que se establecen as bases reguladoras do Servicio da Área do Autoemprego, de Orientación, Formación e Axuda ó Autoemprego.
CONSELLERÍA DE FAMILIA, MULLER E XUVENTUDE — I. DISPOSICIÓNS XERAIS — 06/02/1997

Advertida a omisión do anexo do citado decreto (publicado no DOG nº 21 do 31 de xaneiro de
1997), é necesario efectua-la seguinte corrección:
Publica-lo anexo ó devandito decreto.
843
CORRECCIÓN de erros.-Lei 11/1996, do 30 de decembro, de presupostos xerais da Comunidade Autónoma de Galicia para 1997.
PRESIDENCIA — I. DISPOSICIÓNS XERAIS — 03/02/1997

Advertido erro no texto da citada lei, publicada no Diario Oficial de Galicia nº 254 do martes 31
de decembro de 1996, procede efectua-la oportuna corrección.
Na páxina 11.994, no cadro da distribución orgánica e económica do orzamento consolidado, onde figura:
TOTAL TRANSF. INTER.
TOTAL PTO. CONSOLIDADO
299.927.237
101.035.808
36.093.500
11.532.968
223.992.733
104.229.051
16.969.972
79.835.904
4.532.070
20.404.809
28.502.940
870.051.112
Debe figurar:
TOTAL TRANSF. INTER.
TOTAL PTO. CONSOLIDADO
299.927.237
101.035.808
36.093.500
11.532.968
223.992.733
104.229.051
16.969.972
79.835.904
4.532.070
20.404.809
28.502.940
870.051.112
640
RESOLUCIÓN do 27 de xaneiro de 1997 pola que se convocan unhas xornadas de modernización e reforma administrativa nas comunidades autónomas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 04/02/1997

A Escola Galega de Administración Pública, en colaboración coa Consellería da Presidencia e Administración Pública, organiza unhas xornadas de modernización e reforma administrativa nas comunidades autónomas, conforme as seguintes bases:
1. Obxecto.
Os días 27 e 28 de febreiro de 1997 desenvolveranse, no salón de actos da Escola Galega de Administración pública, unhas xornadas de modernización e reforma administrativa nas comunidades autónomas.
2. Obxectivos e contido.
As xornadas teñen por finalidade propicia-lo intercambio de información e experiencias entre as comunidades autónomas sobre os temas monográficos que centrarán estas: informatización da Administración, dirección por obxectivos e información ó cidadán.
3. Destinatarios.
Persoal ó servicio de calquera das administracións públicas galegas e interesados en xeral.
4. Desenvolvemento e duración.
As xornadas abriranse o xoves, día 27 de febreiro, ás 10 horas, e rematarán, ás 20 horas, do venres, día 28.
5. Inscrición.
-Prazo: remata o luns, día 24 de febreiro de 1997.
-Lugar de presentación: no rexistro xeral da EGAP (polígono das Fontiñas, rúa de Madrid, 2-4-15703 Santiago de Compostela). Tfno. 57 08 00. Fax 57 15 40.
-Forma: as solicitudes de inscrición faranse por escrito, no modelo oficial que figura ó final destas bases. Serán rexeitadas todas aquelas peticións que non reúnan o dito requisito.
As peticións de admisión poderanse enviar por correo ordinario ou por telefax ó número consignado.
-Inscrición fóra de prazo: só se admitirán, de quedaren prazas baldeiras, coa condición de que se cumpran os requisitos xerais antes indicados.
A partir do 25 de febreiro, os peticionarios poderán obter confirmación da súa posible admisión, chamando por teléfono das 10.30 ás 14.45 horas, ó seguinte número: (981) 57 08 00 (Ext. 229), ou ben consultando a lista de admitidos, que se expoñerá no taboleiro de anuncios da EGAP 24 horas despois de remata-lo prazo de presentación de solicitudes.
6. Certificación de asistencia.
Entregaráselles ó remate destas xornadas a aqueles asistentes que concorresen asiduamente a estas, e expresarase neste documento a natureza da actividade e a data da súa realización.
Santiago de Compostela, 27 de xaneiro de 1997.
Domingo Bello Janeiro
Director da Escola Galega de Administración Pública
603
CORRECCIÓN de erros.-Orde do 19 de decembro de 1996 pola que se establecen axudas para mantemento e realización de programas sociais para desenvolver por entidades privadas de iniciativa social.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 04/02/1997

Advertido erro na devandita orde, publicada no Diario Oficial de Galicia nº 6, do 10 de xaneiro de 1997, cómpre face-las seguintes correccións:
Na páxina 290, no parágrafo 5 da exposición de motivos, onde di: «...nas aplicacións 14.02.212D.484.1 e 14.02.212D.484.2 existen partidas orzamentarias consignadas...», debe dicir: «...na aplicación 14.02.212D.484.1 existe partida orzamentaria consignada...».
97-567
RESOLUCIÓN do 15 de xaneiro de 1997 pola que se inscribe a Associazione Amici del Camino di Santiago Piemonte no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/02/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Associazione Amici del Camino di Santiago Piemonte, con data do 11 de decembro de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Associazione Amici del Camino di Santiago Piemonte quede inscrita no inscrita no Rexistro de Entidades de Promoción do Camiño de Santiago co número 066.
Santiago de Compostela, 15 de xaneiro de 1997.
Jesús Pérez Varela
Conselleiro de Cultura e Comunicación Social
637
RESOLUCIÓN do 24 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001776/1996, interposto por José Mariño Varela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/1997

O 21 de xaneiro de 1997, a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia polo que se admite o recurso contencioso-administrativo nº 01/0001776/1996, interposto por José Mariño Varela, contra resolución por parte do director xeral de Ordenación Educativa e de Formación Profesional da Consellería de Educación e Ordenación Universitaria a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 24 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
605
RESOLUCIÓN do 20 de xaneiro de 1997, da Dirección Xeral de Centros e Inspección Educativa, pola que se lle autoriza a transformación dunha unidade de EXB en unidade do 2º ciclo de educación infantil ó centro privado San Pío X, de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/1997

Examinado o expediente incoado pola titularidade do centro privado San Pío X de Ourense, no que solicita a transformación dunha unidade de EXB en unidade do 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación Universitaria de Ourense que o envía cos informes emitidos pola Inspección de Educación e pola Unidade Técnica.
Resultando que o centro obtivo, por Orde do 17 de maio de 1977, a clasificación definitiva para 8 unidades de EXB.
Resultando que o centro solicita a transformación dunha destas unidades nunha unidade de educación infantil-2º ciclo.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4); o Real decreto 1004/1991, do 14 de xuño (BOE do 26); o Decreto 133/1995, do 10 de maio (DOG do 22); a Orde do 20 de setembro de 1995 (DOG do 15 de decembro), pola que se desenvolve o antedito decreto.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Considerando que a disposición transitoria quinta do antedito real decreto, no seu apartado 3, obriga ós centros de educación preescolar que teñan autorización definitiva para unha ou dúas unidades a completa-las unidades necesarias para imparti-lo segundo ciclo completo de educación infantil.
Esta dirección xeral,
RESOLVEU:
Autoriza-la transformación dunha unidade de EXB en unidade do segundo ciclo de educación infantil ó centro privado que se relaciona no anexo da presente resolución, facendo constar que, para a posta en funcionamento desta, a titulación do profesorado deberá axustarse ó establecido no Real decreto 1004/1991.
Santiago de Compostela, 20 de xaneiro de 1997.
Severino Somoza Gómez
Director xeral de Centros e Inspección Educativa
ANEXO
Provincia de Ourense
Concello: Ourense.
Localidade: Ourense.
Dirección: Avenida de Zamora, 98.
Denominación: San Pío X.
Titular: Cooperativa de Enseñanza San Pío X, Sociedad Cooperativa.
Composición resultante:
Nivel: Educación infantil-2º ciclo.
Unidades de que constaba: 2
Unidades novas autorizadas: 1
Total de unidades autorizadas: 3
Nivel: educación primaria/EXB.
Unidades de que constaba: 7
Unidades que se reducen: 1
Total de unidades autorizadas: 6
611
RESOLUCIÓN do 15 de xaneiro de 1997 pola que se inscribe a Asociación Illobre no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/02/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Illobre, con data do 10 de decembro de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Illobre quede inscrita no Rexistro de Entidades de Promoción do Camiño de Santiago co número 068.
Santiago de Compostela, 15 de xaneiro de 1997.
Jesús Pérez Varela
Conselleiro de Cultura e Comunicación Social
607
RESOLUCIÓN do 15 de xaneiro de 1997 pola que se inscribe a Asociación Amigos del Camino de Santiago de Cuenca no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/02/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos del Camino de
Santiago de Cuenca, con data do 9 de decembro de 1996.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de Cuenca quede inscrita no inscrita no Rexistro de Entidades de Promoción do Camiño de Santiago co número 067.
Santiago de Compostela, 15 de xaneiro de 1997.
Jesús Pérez Varela
Conselleiro de Cultura e Comunicación Social
606
RESOLUCIÓN do 23 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001728/1996, interposto por Miguel Ángel Enríquez Echevarría.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/1997

O 15 de xaneiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001728/1996, interposto por Miguel Ángel Enríquez Echevarría, contra silencio administrativo por parte do director xeral de Ordenación Educativa e de Formación Profesional da Consellería de Educación e Ordenación Universitaria a recurso ordinario, sobre solicitude de indemnización de gastos de viaxe e mantemento por asistencia a curso especialización.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e
son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 23 de xaneiro de 1997.
Máximo García Serrano
Secretario xeral da Consellería de Educación e Ordenación Universitaria
671
RESOLUCIÓN do 15 de xaneiro de 1997, da Dirección Xeral de Centros e Inspección Educativa, pola que se lle autoriza a ampliación de 3 unidades de segundo ciclo de educación infantil, 6 unidades de educación primaria e 4 unidades de educación secundaria obrigatoria ó centro privado Montesol, de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/1997

Examinado o expediente incoado pola titularidade do centro privado Montesol de Vigo (Pontevedra), no que solicita a ampliación de 3 unidades de segundo ciclo de educación infantil, 6 unidades de educación primaria e 4 unidades de educación secundaria obrigatoria.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección de Educación e pola Unidade Técnica.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño (BOE do 26), a disposición derradeira primeira do Decreto 133/1995, do 10 de maio (DOG do 22), a Orde do 20 de setembro de 1995 (DOG do 15 de decembro), polo que se desenvolve o antedito decreto.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta dirección xeral resolveu:
Autoriza-la ampliación de 3 unidades de segundo ciclo de educación infantil, 6 unidades de educación primaria e 4 unidades de educación secundaria obrigatoria ó centro privado que se relaciona no anexo da presente resolución, facendo constar que, para
a posta en funcionamento desta, a titulación do profesorado deberá axustarse ó establecido no Real decreto 1004/1991.
Santiago de Compostela, 15 de xaneiro de 1997.
Severino Somoza Gómez
Director xeral de Centros e Inspección Educativa
Anexo que se cita
Provincia de Pontevedra.
Provincia: Pontevedra.
Concello: Vigo.
Localidade: Vigo.
Enderezo: Salceda de Caselas, s/n.
Denominación: Montesol.
Titular: Cooperativa Montesol.
Nivel: educación infantil-2º ciclo.
Unidades de que constaba: 3 unidades.
Unidades novas autorizadas: 3 unidades.
Total de unidades autorizadas: 6 unidades.
Nivel: educación primaria.
Unidades de que constaba: 6 unidades.
Unidades novas autorizadas: 6 unidades.
Total de unidades autorizadas: 12 unidades.
Nivel: educación secundaria obrigatoria.
Unidades de que constaba: 4 unidades.
Unidades novas autorizadas: 4 unidades.
Total de unidades autorizadas: 8 unidades.
610
RESOLUCIÓN do 20 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001694/1996, interposto por Miguel Gregorio Fernández.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/1997

O 10 de xaneiro de 1997 a Consellería de Educación e Ordenación Universitaria recibe da sección primera da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001694/1996, interposto por Miguel Gregorio Fernández, contra resolución do director xeral de Centros e Inspección Educativa do 2-10-1996 desestimatoria de reclamación c/ outra do delegado en Pontevedra, sobre aprobación definitiva relación de funcionarios para o exercicio dirección en centros públicos docentes.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 abril, a remisión do correspondente expediente administrativo á referida sala, o que se notifica para xeral coñecemento a
tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 20 de xaneiro de 1997.
Máximo García Serrano
Secretario xeral da Consellería de Educación e Ordenación Universitaria
672
CORRECCIÓN de erros.-Resolución do 2 de decembro de 1996, da Dirección Xeral de Política Lingüística, pola que se prorrogan 23 bolsas de colaboración nos distintos proxectos de investigación que se están a desenvolver no Centro de Investigacións Ramón Piñeiro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/1997

Advertido erro na devandita resolución, publicada no DOG nº 2, do 3 de xaneiro de 1997, cómpre face-las oportunas correccións:
Na páxina 74, punto primeiro, debe dicir: «Concédeselles prórroga para desfrutar da bolsa ata o 31 de decembro de 1997, ás persoas que se relacionan no anexo á presente resolución. Os efectos desta resolución quedan condicionados ata a aprobación do crédito que vaia ampara-lo gasto, de conformidade coa orde anteriormente citada, do 2 de xuño de 1986».
Na páxina 74, punto terceiro, debe dicir: «Contra a presente resolución poderán os interesados interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común».
97-674